Asplani polipôre

Asplani polipore
L' asplani polipôre, c' est on tchampion foirt comon ki vént so les stos di to les åbes (pus rålmint so les åbes vicants). 

 Discrijhaedje 

Foirt grand tchampion avou on lådje et aplani tchapea (10-60 cm) di blanke coleur et d' fôme ronde å cmince et ki dvént bedje a brun-maron, k' atrape ene crosse tote lisse et boslêye avou on boird blanc tot e divnant pus vî.
Li tchå deure et ligneuse brun-maron a brun-foncé est sovint marbrêye di blanc. Si spexheur est ewale al longeur des tubes.
Les féns blancs pôres divnèt bruns avou l' tins ou cwand on les djond.   

 Eployaedje 

C' est on tchampion k' on n' mougne nén et ki n' a pont d' eployaedje.
I parazite foirt dandjreuzmint tos les åbes avou s' metchante blanke pourixheure k' intere djusk' å cour di ces-ci et lzè fé disperi.

 Bibiografeye 

Tites des lives e francès k' i gn a avou pus di racsegnes so ç' tchampion la:  
 Marcel Bon: Champignons de France et d'Europe occidentale (Flammarion, 2004)
 Dr Ewaldt Gerhardt: Guide Vigot des champignons (Vigot, 1999) - ISBN 2-7114-1413-2
 Roger Phillips : Les champignons (Solar, 1981) - ISBN 2-263-00640-0
 Thomas Laessoe, Anna Del Conte: L'Encyclopédie des champignons (Bordas, 1996) - ISBN 2-04-027177-5
Les champignons (Larousse, 1996) - ISBN 2-03-516003-0
 G. Becker, Dr L. Giacomoni, J Nicot, S. Pautot, G. Redeuihl, G. Branchu, D. Hartog, A. Herubel, H. Marxmuller, U. Millot et C. Schaefffner: Le guide des champignons'' (Reader's Digest, 1982) - ISBN 2-7098-0031-4